EkBass/fiwiki-20250220-pages-articles huggingface dataset:
Svenska Filminstitutet

Svenska Filminstitutet on säätiö, joka on perustettu vuonna 1963 tukemaan ja kehittämään Ruotsin elokuva-alaa. Filminstitutetin hallituksen valitsee Ruotsin hallitus, ja toimintaa säätelee sopimus, jonka ovat solmineet valtio, SVT, TV4 ja elokuva-ala. Filminstitutetin varoja käytetään ruotsalaisen elokuvan tuotannon, levityksen ja esitysten tukemiseen sekä elokuvakulttuurin tukemiseen. Filminstitutetin toimitalo eli Filmhuset sijaitsee Tukholman Gärdetin kaupunginosassa draamakorkeakoulun kampusalueen takana. Vuosina 1967–1970 rakennetun talon on suunnitellut arkkitehti Peter Celsing.Fredric Bedoire: Stockholms byggnader: Arkitektur och stadsbild, s. 199. Norstedts, Tukholma 2012. Filmhuset otettiin käyttöön tammikuussa 1971. Kuusikerroksinen betoniseinäinen rakennus on 155 metriä pitkä ja sisältää toimistotiloja sekä neljä studiota.Filmhuset Svenska Filminstitutet. Viitattu 1.10.2014. Rakennuksen on tarkoitus muistuttaa kameraa, joka suuntautuu pohjoiseen. Filminstitutetin rakennuksessa Filmhusetissa on kaksi elokuvateatteria, Bio Victor Victor Sjöströmin mukaan ja Bio Mauritz Mauritz Stillerin mukaan. == Toimitusjohtaja == *1963–1970 Harry Schein (1924–2006) *1970–1972 Bo Jonsson (1938–2018) *1972–1978 Harry Schein (1924–2006) *1978–1982 Jörn Donner (1933–2020) *1982–1989 Klas Olofsson (s. 1943) *1989–1994 Ingrid Edström (s. 1931) *1994–1998 Lars Engqvist (s. 1945) *1998–1999 Hans Ottosson (s. 1949) *1999–2006 Åse Kleveland (s. 1949) *2006–2010 Cissi Elwin (s. 1965) *2010–2011 Bengt Toll (s. 1948) * 2011– Anna SernerAnna Serner ny vd på Filminstitutet Svenska Dagbladet 23.3.2011. Viitattu 2.4.2013. (s. 1964) == Lähteet == ==Aiheesta muualla== *Svenska Filminstitutet Luokka:Ruotsin elokuva Luokka:Elokuvajärjestöt Luokka:Ruotsalaiset säätiöt
Vekseli (täsmennyssivu)

Vekseli tarkoittaa seuraavia asioita: * vekseli, määrämuotoinen velkasitoumus * vekseli, rautateillä käytetty kuormausraide tai ratalinjoilla käytetty vaihde * Vekseli, Suomessa 1970- ja 1980-luvuilla kilpaillut ravihevonen * vekseli, suunnan tms. vaihto, vipu (vanhassa suomen kielessä), esim. vekselipyörästä nimensä saaneessa vekselimyllyssä käytettävä vipu, jolla voitiin vaihtaa voima useammille eri kivipareille.
Johnny Mantz

Johnny Mantz (18. syyskuuta 1918 Hebron, Indiana - 25\. lokakuuta 1972 Ojai, Kalifornia) oli yhdysvaltalainen kilpa-autoilija. Hän osallistui kolmesti Indianapolis 500 -kilpailuihin, joista vuoden 1953 kilpailu kuului Formula 1:n MM-sarjaan. Mantz kuoli 54-vuotiaana auto-onnettomuudessa Ojaissa Kaliforniassa. == Lähteet == Luokka:Yhdysvaltalaiset Formula 1 -kuljettajat Luokka:NASCAR-kuljettajat Luokka:Vuonna 1918 syntyneet Luokka:Vuonna 1972 kuolleet
Graham Henry Stokes

Graham Henry Stokes Britannian Kuninkaallisessa laivastossa palvellut meriupseeri, jonka viimeisenä palvelusarvona oli kontra-amiraali. Graham Henry Stokes aloitti merimiehen uransa 1919 kansimiehenä taistelulaiva HMS King George V:llä. Maailmansotien välillä hän palveli sukellusveneiden emälaiva HMS Maidstonella ja sukellusvene L56:lla. Ennen toisen maailmansodan puhkeamista hän palveli edelleen risteilijä HMS Danaella ja hävittäjillä HMS Keppel, HMS Tempest, HMS Wakeful ja HMS Griffin. Hänelle suotiin 25. syyskuuta 1939 hävittäjä HMS Mackayllä ja 1. toukokuuta 1940 HMS Matabelen aluksen päällikön paikka,, josta hän siirtyi pois 10. kesäkuuta. Hänelle suotiin 25. lokakuuta 1940 uuden Tribal-luokan hävittäjän HMS Sikhin päällikkyys. Taistelussa Saksan laivaston taistelulaivaa Bismarckia vastaan 25.-26. toukokuuta 1941 osoitetusta kyvykkyydestä hänet palkittiin 14. lokakuuta DSC:lläLondon Gazette 14.10.1941 ja joulukuussa johdettuaan neljän hävittäjän viirikköä Syrtin lahden taistelussa, jossa tuhottiin kaksi Italian laivaston risteilijää, hänestä tehtiin 26. toukokuuta 1942 Bathin ritarikunnan ritari (). Hän luovutti HMS Sikhin päällikkyyden seuraajalleen 3. helmikuuta 1942. Ylennettynä komentajaksi hän johti 1943-1944 laivaston ilmavoimien tukikohtaa RNAS Crailia eli HMS Jackdawia, mistä tehtävästä hän siirtyi uuden lentotukialuksen HMS Colossuksen päälliköksi. Graham Henry Stokes jäi 8. syyskuuta 1954 eläkkeelle. == Sotilasarvot == *Aliluutnantti 30. toukokuuta 1923 *Luutnantti 30. toukokuuta 1925 *kapteeni 30. toukokuuta 1933 *Kommodori 30. kesäkuuta 1938 *Komentaja 30. kesäkuuta 1942 *Kontra-amiraali 8. tammikuuta 1952 == Lähteet == *Graham Henry Stokes, RN *Artikkeli ===Viitteet=== == Aiheesta muualla == *London Gazette 1.1.1941 Luokka:Brittiläiset amiraalit
Ernie McCoy

Ernie McCoy (19. helmikuuta 1921 Reading, Pennsylvania - 4\. helmikuuta 2001) oli yhdysvaltalainen kilpa-autoilija. Hän osallistui Formula 1:n MM-sarjaan kuuluneeseen Indianapolis 500 -kilpailuun kahdesti vuosina 1953 ja 1954, mutta jäi pisteittä molemmissa kilpailuissa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1921 syntyneet Luokka:Vuonna 2001 kuolleet
Johnny McDowell

Johnny McDowell (29. tammikuuta 1915 Delavan, Illinois - 8\. kesäkuuta 1952 West Allis, Wisconsin) oli yhdysvaltalainen kilpa-autoilija, joka osallistui Formula 1:n MM-sarjaan kuuluneeseen Indianapolis 500 -kilpailuun vuosina 1950, 1951 ja 1952. McDowell kuoli 37-vuotiaana vuonna 1952 kilpailuonnettomuudessa Milwaukee Milen radalla. == Lähteet == Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1915 syntyneet Luokka:Vuonna 1952 kuolleet
Jim McWithey

Jim McWithey (4. heinäkuuta 1927 Grammer, Indiana – 1. helmikuuta 2009 Gainesville, Georgia) oli yhdysvaltalainen kilpa-autoilija, joka osallistui Formula 1:n MM-sarjaan kuuluneeseen Indianapolis 500 -kilpailuun vuosina 1959 ja 1960, sijoittumatta kuitenkaan kertaakaan pisteille. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1927 syntyneet Luokka:Vuonna 2009 kuolleet
Eheytyminen

Eheytyminen tarkoittaa Suomen historiassa niin kutsuttua valkoisten vuosikymmenten ajanjaksoa sisällissodan ja talvisodan välissä, jonka aikana suomalaisten kahtiajako punaisiin ja valkoisiin alkoi häilyä ja kansakunta eheytyi yhtenäiseksi puolustamaan maata Neuvostoliiton hyökkäystä vastaan. Tahko Pihkalan kehittämästä pesäpallosta alettiin nopeasti puhua suomalaisten kansallispelinä. Sisällissodan jälkeen eheytymispolitiikkaa ajoi etenkin K. J. Ståhlberg, joka kannattajineen katsoi, että sisällissodan taustalla olivat yhteiskunnalliset epäkohdat, jotka oli korjattava. Eheyttämisen tarkoituksena oli turvata demokratian säilyminen Suomessa, mikä muun muassa Baltian maissa epäonnistui. Eheytymistä edesautettiin usein lakisäädöksin. Maanviljelijöiden asemaa paransivat torpparilaki kesällä 1918 ja maanhankintalaki Lex Kallio 1922. Kahdeksan tunnin työpäivästä oli päätetty jo ennen sisällissotaa, ja sen rinnalle määrättiin useita sosiaalilakeja, kuten köyhäinhoitolaki, terveydenhuoltolaki ja vanhuus- ja työkyvyttömyyslaki. Tasa-arvoa paransivat yleinen oppivelvollisuus 1921 ja yleinen asevelvollisuus 1922. Kieltolain 1919–1932 katsottiin parantavan työväen sosiaalista hyvinvointia. Merkittävä muutos oli vuoden 1932 kansaneläkelaki, joka takasi koko kansalle sosiaalisen turvan. Varallisuuden kasvu lisäsi tasa-arvoa, samalla kun verotus muutettiin progressiiviseksi ja alettiin periä omaisuusveroa. Valtio sai siten lisää varoja ylläpitää sosiaalipalveluita. Talous ja elintaso jatkoivat kasvua 1929 suureen lamaan saakka, jonka vaikutukset jäivät Suomessa lopulta vähäisiksi, ja kokonaistuotanto saavutti lamaa edeltäneen tason jo 1934 ja elintaso jatkoi kasvuaan talvisodan syttymiseen saakka. ==Katso myös== *Eheyttäminen (täsmennyssivu) *Talvisodan henki *Suomen kansantasavalta *Terijoen hallitus ==Lähteet== Luokka:Suomen politiikka 1920-luvulla‎ Luokka:Suomen politiikka 1930-luvulla‎
Eusapia Palladino

Eusapia Palladino (21. tammikuuta 1854 Minervino Murge – 16. toukokuuta 1918 Milano) oli italialainen nainen, jonka väitetään esiintymisissään tehneen useita yliluonnollisia asioita, kuten kanavointia, henkien aineellistamista ja levitointia.Encyclopedia of the Unusual and Unexplained: Mediums and Channelers Menestyessään hän herätti myös skeptikkojen huomion. Hänen väitettyjä kykyjään tutkittiinkin useaan otteeseen vaihtelevin tuloksin.The Mediumship of Eusapia Palladino.Paranormal-Encyclopedia.com: Eusapia Palladino. Palladino syntyi Barin lähellä ja jäi 12-vuotiaana orvoksi. Hän lähti Napoliin, jossa paikallinen perhe työllisti hänet. Palladinon ympärille keskittyneiden outojen ilmiöiden on sanottu häirinneen perhettä. Ilmiöt jatkuivat, ja Palladino aloitti pian työnsä alueen pienissä spiritualistisissa piireissä. Hänet ”löysi” sitten tohtori Ercole Chiaia, joka kuvasi kirjeessään psykiatri ja kriminologi Cesare Lombrosolle muun muassa tytön levitointia. Lombroso ei aluksi vastannut kirjeeseen, mutta myöhemmin hän kiinnostui aiheesta ja päätti tutkia Palladinon väitettyjä kykyjä. Hän ei löytänyt ilmiöille selitystä. Myöhemmin eri tutkijat kuitenkin päätyivät Palladinon kykyjen suhteen vaihteleviin tuloksiin, ja Palladinon todettiin myös syyllistyneen huijauksiin.Eusapia Palladino – Psychic Wonder or Blatant Fraud? Palladinon kykyjen muiden tutkijoiden joukkoon kuului Charles Richet. Myös Bolesław Prus sekä Marie ja Pierre Curie osallistuivat hänen istuntoihinsa. Marie Curie pidätteli Palladinoa, kun Pierre Curie tarkkaili huoneessa esiintyneitä ilmiöitä. Pierre Curie vakuuttui ilmiöiden aitoudesta ja puolusti näkemystään kirjeissään ystävälleen Georges Gouylle. Pierre Curie kuvasi sellaisia ilmiöitä kuin pöydän leijumista ilmassa, esineiden liikkumista, käsien kosketuksia ja valonväläyksiä. Hänen mukaansa Palladinolla ei ollut paikalla ketään mahdollista avustajaa. Huoneen valaistus oli riittävä, jotta kaiken siellä tapahtuneen saattoi nähdä.Famous Scientists and the Paranormal: Implications for Consciousness Research Palladinon ikääntyessä hänen kykynsä heikkenivät. Skeptikkojen mukaan tämä johtui siitä, että tarkkailijat olivat tulleet tietoisemmiksi mahdollisista huijausmenetelmistä, minkä seurauksena istuntojen valvonta oli tiukentunut. == Lähteet == == Aiheesta muualla == Luokka:Italialaiset henkilöt Luokka:Psyykikot Luokka:Vuonna 1854 syntyneet Luokka:Vuonna 1918 kuolleet
Volksbühne

Volksbühne am Rosa-Luxemburg-Platz, lyhyemmin Volksbühne, on teatteri Saksan pääkaupungissa Berliinissä. Se sijaitsee Berliinin keskustassa Mitten kaupunginosassa Rosa-Luxemburg-Platzilla. Volksbühnen juuret juontuvat Freie Volksbühne -liikkeeseen, joka työsti vision kansanteatterista () vuonna 1892. Nykyinen teatterirakennus rakennettiin vuosina 1913–1914 ja sen suunnitteli unkarinjuutalainen arkkitehti Oskar Kaufmann. Rakennus kärsi muun Berliinin tavoin mittavia vaurioita toisen maailmansodan ilmapommituksissa. Teatteri jäi Saksan demokraattisen tasavallan puolelle ja se jälleenrakennettiin vuosina 1950–1954 arkkitehti Hans Richterin johdolla. == Aiheesta muualla == * Viralliset sivut Luokka:Berliinin rakennukset ja rakennelmat Luokka:Berliinin teatterit
Savutapakulo

Savutapakulo (Scytalopus parkeri) on pienikokoinen eteläamerikkalainen varpuslintu, jota aikaisemmin pidettiin peukaloistapakulon (Scytalopus latebricola) alalajina. __NOTOC__ == Esiintyminen == Savutapakulot elävät Ecuadorin eteläosassa ja Perun pohjoisosassa noin 4 300 neliökilometrin alalla ja lajin populaation on arvioitu olevan ainakin 10 000 aikuista yksilöä. Laji asuu vuoristossa 2 250–3 350 m:n korkeudella. == Elinympäristö == Lajin elinaluetta on vuoristometsien alikasvos. == Lisääntyminen == Savutapakulosta on yksi pesälöytö Ecuadorista. Pallomainen pesä oli maanpinnan tasalla ja sammalista ja juurikuiduista rakennettu, noin 15 cm ulkohalkaisijaltaan ja 7–8 cm sisähalkaisijaltaan. Pesäkuppi oli 4,5 cm syvä ja vuorattu vaaleilla kuiduilla ja juurilla. Pesässä oli löytöhetkellä, 7. lokakuuta 2004, kaksi puolikasvuista poikasta.ORNITOLOGIA NEOTROPICAL 16: 439–440, 2005 == Ravinto == Poikasia ruokitaan hyönteisravinnolla. == Lähteet == Luokka:Tapakulot
Maattivuono (kylä)

Maattivuono oli kylä Kalastajasaarennon eteläosan, Keskisaarennon eteläosassa Maattivuonon pohjoisrannalla Petsamon kunnan koillisosassa, jonka Suomi vuonna 1940 luovutti Neuvostoliitolle. Nykyisin kylä on asumaton ja se sijaitsee Petsamon kaupunkikunnan pohjoisosassa Petsamon piirissä Murmanskin alueella Venäjällä. Maattivuono kuului Petsamon ensimmäisestä koulupiirijaosta vuodelta 1921 lähtien Pummangin koulupiiriin. Pummanki sijaitsi Keskisaarennon pohjoisrannalla ja sinne piti kulkea saarennon keskiosien tuntureiden halki. Tämä ja oppilasasuntolan puute hankaloittivat maattivuonolaisten koulunkäyntiä. Vuonna 1939 suunniteltiin Maattivuonoon noin hehtaarin laajuista luterilaista hautausmaata, mutta hanketta ei ehditty toteuttaa ennen talvisotaa. Maattivuono oli yksi Petsamon vakoilujutun tapahtumapaikkoja 1930-luvun lopulla. == Väestö == Suurin osa Maattivuonon asukkaista oli saamelaisia, joiden lisäksi oli jonkin verran karjalaisia ja suomalaisia. Maattivuonon saamelaiset eivät olleet Petsamon alkuperäisasukkaita ortodoksisia kolttasaamelaisia, vaan Norjasta ja Inarin kunnasta 1860- ja 1880-lukujen välisenä aikana muuttaneita luterilaisia saamelaisia. Maattivuonon saamelaiset harjoittivat elinkeinonaan kalastusta. Vuoden 1929 henkikirjoituksen mukaan kylässä oli 65 asukasta, joista 38 oli saamelaisia, 19 karjalaisia ja kahdeksan suomalaisia. Asukasluvun kehitys: *49 (1921)Onnela 1999, s. 107–108 *55 (1925) *64 (1929) *74 (1930) *74 (1935) *76 (1939) == Talvi- ja jatkosota == Talvisodan syttyessä Maattivuonon evakuointi myöhästyi. Maattivuonon asukkaita yritettiin evakuoida vartiolaus Turjalla, mutta suurin osa jäi Neuvostoliiton miehityksen alaisuuteen. Kyläläiset saivat jäädä aluksi koteihinsa, mutta talvella 1940 heidät siirrettiin Kuolan niemimaalle. Moskovan rauhan solmimisen jälkeen maattivuonolaiset palautettiin yhtä seitsemänvuotiasta pikkupoikaa lukuun ottamatta Suomeen. Tosin kotiinsa Maattivuonoon he eivät päässeet, koska se oli luovutettu muun Kalastajasaarennon mukana Neuvostoliitolle rauhanehtojen mukaisesti. Jatkosodan aikana Maattivuonoa, kuten muutakaan Kalastajasaarentoa ei vallattu takaisin. == Lähteet == * === Viitteet === Luokka:Petsamon kylät
Hoover (Alabama)

Hoover on kaupunki Alabaman osavaltiossa Yhdysvalloissa. Sen pinta-ala on 113 km² ja asukasluku 68 707 (2006)http://www.census.gov/popest/cities/tables/SUB- EST2006-04-01.csv (Sarake A216). Kaupunki sijaitsee Birminghamin kaupungin esikaupunkialueella. == Aiheesta muualla == * Kaupungin virallinen kotisivu == Lähteet == Luokka:Alabaman kaupungit
Golf kesäolympialaisissa 1900

Golf kesäolympialaisissa 1900 käytiin 2. - 3\. lokakuuta. Kilpailuissa järjestettiin kaksi lajia, toinen niistä oli miesten 36 reiän kilpailu ja toinen naisten 9 reiän kilpailu. == Mitalistit == Laji Kultaa Hopeaa Pronssia Miehet Charles Sands () Walter Rutherford () David Robertson () Naiset Margaret Abbott () Pauline Whittier () Daria Pratt () == Kilpailujen tulokset == === Miehet === Miehet pelasivat 36 reikää eli radan läpi kaksi kertaa. Kilpailu käytiin 2. lokakuuta. Sija Nimi Maa 1 2 Yhteensä 1 Charles Sands 82 85 167 2 Walter Rutherford Ei tiedossa Ei tiedossa 168 3 David Robertson Ei tiedossa Ei tiedossa 175 4 Frederick Taylor Ei tiedossa Ei tiedossa 182 5 H. E. Daunt Ei tiedossa Ei tiedossa 184 6 George Thorne Ei tiedossa Ei tiedossa 185 7 William Dove Ei tiedossa Ei tiedossa 186 8 Albert Lambert 94 95 189 9 Arthur Lord Ei tiedossa Ei tiedossa 221 10 Pierre Deschamps Ei tiedossa Ei tiedossa 231 11 Alexandros Mercati Ei tiedossa Ei tiedossa 246 12 van de Wynckélé Ei tiedossa Ei tiedossa 252 === Naiset === Naiset pelasivat yhdeksän reikää. Kilpailu käytiin 3. lokakuuta. Sija Nimi Maa Tulos 1 Margaret Abbott 47 2 Pauline Whittier 49 3 Daria Pratt 53 4 Froment-Meurice 56 5 Ellen Ridgway 57 6 Fournier-Starvolèze 58 7 Mary Abbott 65 7 Baronne Fain 65 9 Gelbert 76 10 A. Brun 80 == Osallistuvat maat == Suluissa maan lähettämien urheilijoiden määrä. * (9) * (4) * (1) * (8) == Mitalitaulukko == Sija Maa Kulta Hopea Pronssi Mitalien määrä 1\. 2 1 1 4 2\. 0 1 1 2 Luokka:Golf kesäolympialaisissa 1900
Dothan (Alabama)

Dothan on kaupunki Alabaman osavaltiossa Yhdysvalloissa. Sen pinta-ala on 224,8 km² ja asukasluku 64 053 vuonna 2006http://www.census.gov/popest/cities/tables/SUB-EST2006-04-01.csv (Sarake A117). Dothanissa kasvatetaan neljännes Yhdysvaltain maapähkinöistä, ja tämän takia kaupunki on saanut lempinimen The Peanut Capital of the World (). == Lähteet == == Aiheesta muualla == * Kaupungin virallinen kotisivu Luokka:Alabaman kaupungit
Decatur (Alabama)

Decatur on kaupunki Alabaman osavaltiossa Yhdysvalloissa. Sen pinta-ala on 155,1 km² ja asukasluku 55 778 vuonna 2006http://www.census.gov/popest/cities/tables/SUB-EST2006-04-01.csv (Sarake A112). == Lähteet == == Aiheesta muualla == * Kaupungin virallinen kotisivu Luokka:Alabaman kaupungit
Pyhimyskehä

Pyhimyskehä eli nimbus, glooria, gloria, gloriola tai aureola on sädekehä, joka kuvaa jumalallisten henkilöiden pyhyyttä. Yleisin pyhimyskehän muoto on päätä ympäröivä pyöreä kiekko. Soikeaa tai mantelinmuotoista kehää nimitetään mandorlaksi.Kallio, Rakel et al.: Taiteen pikkujättiläinen, s. 541. WSOY, 1995. ISBN 951-0-16447-X. Kehän käyttö taiteessa juontuu luultavasti aiemmista aurinkouskonnoista, joissa palvottiin aurinkoon liittyviä henkilöitä. Kehä voi myös viitata poikkeuksellisena pidetyn henkilön auraan, joka liittyi jo muinaisten egyptiläisten uskomuksiin. Pyhimyskehää on käytetty paljon kristillisessä uskonnollisessa taiteessa. Pyhimyskehät tunnettiin kuitenkin jo ennen vuotta 1000 eaa. intialaisessa, persialaisessa, kreikkalaisessa ja roomalaisessa taiteessa. Pyhimyskehä kuvataan joskus koko vartaloa ympäröivänä pyöreänä tai soikeana kehänä. == Katso myös == * Sädekehä == Lähteet == == Aiheesta muualla == Luokka:Antiikin taide Luokka:Keskiajan taide Luokka:Kristillinen taide Luokka:Uskonnollinen taide
Cesare Lombroso

Cesare Lombroso (s. 6. marraskuuta 1835 Verona, Itävallan keisarikunta – 19. lokakuuta 1909 Torino, Italia) oli italialainen lääkäri, professori, kriminologi ja kriminaaliantropologian perustaja. Lombroso toimi sotilaslääkärinä Italian sisällissodan aikana 1859 ja tutki Lombardiassa kretinismiä ja pellagraa. Lombroso herätti huomiota väitteellään, että rikollisuuden taustalla ovat ihmisen biologiset ominaisuudet. Hän piti rikollisuutta periytyvänä ominaisuutena, joka on myös nähtävissä fyysisinä piirteinä kasvoissa ja muualla ruumiissa. Rikollisuuden syitä pohtiessaan hän kuitenkin kiinnitti huomiota myös sosiaalisiin, kulttuurisiin ja taloudellisiin seikkoihin. Hänen pääteoksensa on fysiognomiaa käsittelevä teos L’uomo delinquente in rapporto all’ antropologia. Lombroso tutki myös laajasti nerouden ja mielisairauden yhteyttä. Sivujuonteena Lombroson uralla oli kiinnostus grafologiaan,Culture and History in Liberal Italy, H-net Online josta hän kirjoitti luvun teoksen L’uomo delinquente toiseen painokseen. ==Teokset== *Genin e follia (1864: 3. p. 1876) *L’uomo di genio in rapporto alla psichiatria (1869; 7. p. 1894) *L’uomo delinquente in rapporto all’ antropologia, alla giurisprudenza ed alle discipline carcerarie (kolme osaa, 1876; 5. p. 1896) *Gli anarchici (1894) ===Suomennetut teokset=== *Käsiala ja luonne : grafologian käsikirja, suom. Sakari Haavisto. Karisto, 1910. 2. korjattu p. 1920 == Lähteet == == Aiheesta muualla == Luokka:Italialaiset lääkärit Luokka:Kriminologit Luokka:Vuonna 1835 syntyneet Luokka:Vuonna 1909 kuolleet
Spencer Pratt

Spencer Pratt (s. 14. elokuuta 1983) on yhdysvaltalainen televisiopersoona. Hän on tuttu MTV:n tositelevisiosarjoista Malibun prinssit ja The Hills. Pratt meni naimisiin The Hills -sarjan näyttelijän Heidi Montagin kanssa 25. huhtikuuta 2009. Pariskunta on osallistunut ohjelmaan I'm a Celebrity... Get Me out of Here. Lokakuussa 2017 parille syntyi poika.. The Sun. Lapsi on pariskunnan ensimmäinen. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Vuonna 1983 syntyneet Luokka:Elävät henkilöt
Superior Art Creations

Superior Art Creations (SAC) on tietokonetaidetta tekevä underground-ryhmä, joka tunnetaan erityisesti erilaisille warez-ryhmille tekemistään tuotoksista. SAC:n jäsenet ovat tehneet muun muassa ANSI- ja ASCII-taidetta, VGA- bittikarttagrafiikkaa, tracker-musiikkia ja erilaisia introja. SAC:n merkkigrafiikkaa on käytetty purkeissa ja FTP-palvelimilla ja ryhmän introja taas esimerkiksi kräkkeriryhmien cracktroina. Lisäksi SAC:n jäsenet ovat laatineet kräkkeriryhmille niiden "julkaisuja" kuvaavia info-tiedostoja (.nfo) ja kirjoittaneet 1990-luvun puolivälissä hetken aikaa erilaisia työkaluja myös aikoinaan suosittua PCBoard-purkkiohjelmistoa varten. SAC oli alun perin saksalainen, mutta on myöhemmin laajentunut myös muualle. Ryhmän www-sivujen mukaan sen perustivat Roy (Carsten Cumbrowski), Dream Design, Hetero, Kaethe, Raiser, Toxic ja Trancer joulukuussa 1994. Ensimmäinen ryhmän tuotoksia sisältävä artpack julkaistiin pian sen jälkeen. Ryhmän johtohahmona toimi joitakin vuosia Cumbrowski, minkä jälkeen vetovastuun ottivat vuonna 1999 Idiana ja Ferrex. Cumbrowski jätti SAC:n virallisesti vuonna 2001, mutta ylläpitää kuitenkin nykyään ryhmän sivustoa. == Lähteet == == Aiheesta muualla == * Superior Art Creations Pouet.net-sivustolla Luokka:Artskene Luokka:Demoryhmät Luokka:Piratismi
Marcus Tullius Tiro

Marcus Tullius Tiro (103–4 eaa.) oli roomalainen vapautettu ja stenografi, joka toimi senaattori Ciceron luotettuna sihteerinä ja kirjallisten töiden toimittajana. Tiron mukaan on nimetty pikakirjoitustyyli, notae tironianae. Tiro oli alun perin yksi Ciceron talouteen kuuluneista orjista. Cicero vapautti Tiron tämän viisikymmenvuotispäivänä 53 eaa. Valtiomiehen kuoleman jälkeen Tiro julkaisi kokoelman isäntänsä puheita ja kirjeitä. Hän kirjoitti myös Ciceron elämäkerran ja latinan kielioppia sivuavan teoksen De usu atque ratione linguae Latinae. == Lähteet == Luokka:Roomalaiset kirjailijat Luokka:Orjat
Tiheikkötapakulo

Tiheikkötapakulo (Scytalopus chocoensis) on eteläamerikkalainen varpuslintu, jota aikaisemmin pidettiin nuohoojatapakulon (S. vicinior) alalajina. __NOTOC__ == Koko ja ulkonäkö == Tiheikkötapakulo painaa 17–22,5 g, koiras on hieman naarasta painavampi.Dunning, John Barnard 2007: CRC handbook of avian body masses == Esiintyminen == Tiheikkötapakulot elävät Ecuadorissa, Kolumbiassa ja Panamassa noin 20 000 neliökilometrin suuruisella alalla. Populaation koko on vähintään 10 000 aikuista yksilöä. == Elinympäristö == Vuoriston rotkolaaksot. == Lähteet == == Aiheesta muualla == * Bull. B.O.C. 2004 Luokka:Tapakulot
Vuoremivuono

300px|thumb|Vuoremijoen suulla oleva järvimäinen leventymä. Kuva Norjan puolelta, vastarannalla on Venäjä. Meri on vasemmalla. Vuoremivuono () on pienehkö ja matala lahti Vuoremijoen suulla Barentsinmeren rannikolla Venäjän ja Norjan rajalla. Lahden länsirannalla Norjassa sijaitsee Grense Jakobselvin kylä. Lahden itäpuoli sijaitsee Petsamon kaupunkikunnan pohjoisosassa Petsamon piirissä Venäjän Murmanskin alueella. Ennen vuoden 1944 alueluovutuksia tämä itäpuoli kuului Suomelle osana Petsamon kuntaa, ja lahden rannalla sijaitsi Vuoremin kylä, josta käytettiin myös nimeä Stolbova. Lahden perukkaan laskeva Vuoremijoki on Norjan ja Venäjän rajajoki ja oli aikanaan Suomen ja Norjan raja. == Lähteet == ==Aiheesta muualla== *Grensekart Norge - Russland 18:2 Norjan rajaviranomaisen topografinen kartta (lahdelle ei ole merkitty norjalaista nimeä) Luokka:Petsamon vuonot Luokka:Norjan vuonot Luokka:Norjan ja Venäjän raja
Kellokosken yläaste

Entinen Kellokosken yläaste, nykyinen Kellokosken koulun yläkoulu on Tuusulassa sijaitseva yhtenäiskoulun osa, jota käy noin 200 oppilasta. Koulu aloitti toimintansa vuonna 1976, kun vuonna 1961 perustettu Kellokosken yhteiskoulu jaettiin yläasteeksi ja lukioksi. Perusasteen 7.−9. luokkien opetusta antavan koulun rehtorina toimii Jyrki Aronen. ==Katso myös== * Kellokosken koulu == Lähteet == Luokka:Tuusulan peruskoulut
Valkoposkiluura

Valkoposkiluura (Grallaria ridgelyi) on erittäin uhanalainen eteläamerikkalainen varpuslintu. Laji on nimetty löytäjänsä, yhdysvaltalaisen lintutieteilijän Robert Ridgelyn mukaan. == Koko ja ulkonäkö == Valkoposkiluura on väritykseltään musta-valko-harmaa ja painaa 150–200 g. == Esiintyminen == Valkoposkiluurat elävät Andien länsirinteillä noin 2,5 kilometrin korkeudella Ecuadorin eteläosassa ja Perun pohjoiskolkassa. Laji kuvailtiin tieteelle uutena vuonna 1999 ja sen kokonaispopulaatio on ehkä 250–999 yksilöä. Kanta elää maantieteellisesti suppealla alueella ja on vaarassa hävitä metsien hakkuiden ja elinympäristön tuhoutumisen seurauksena. == Elinympäristö == Laji elää kosteiden ikivihreiden vuoristosademetsien alikasvoksessa, aina virtaavan veden (noro, puro tai joki) tuntumassa. == Lisääntyminen == Reviirin koko on 20–40 hehtaaria. Pesintää tapahtuu ainakin loka-marraskuussa. == Ravinto == Laji on hyönteissyöjä. == Lähteet == * http://www.worldlandtrust.org/animals/antpitta.htm ===Viitteet=== Luokka:Luurat Luokka:Uhanalaiset linnut
Charles Sands

Charles Edward Sands (22. joulukuuta 1865 - 9\. elokuuta 1945) oli yhdysvaltalainen golfaaja, tennispelaaja, jeu de paumen pelaaja ja olympiavoittaja. Hän osallistui Pariisin olympialaisiin 1900 ja Lontoon kisoihin 1908. Sands voitti kultaa Pariisin olympialaisissa 1900 golfissa. Hän kilpaili samana vuonna myös tenniksessä, jossa hän putosi ensimmäisellä kierroksella sekä kaksin-, nelin- että sekanelinpeleissä. Sands oli vielä mukana Lontoon olympialaisissa 1908 jeu de paumessa, mutta hävisi siinäkin ensimmäisen kierroksen ottelunsa. == Aiheesta muualla == * * Luokka:Yhdysvaltalaiset olympiavoittajat Luokka:Yhdysvaltalaiset golfaajat Luokka:Yhdysvaltalaiset tennispelaajat Luokka:Vuonna 1865 syntyneet Luokka:Vuonna 1945 kuolleet
Vesa Kääpä

Vesa Kääpä (s. 1961 Helsinki) on suomalainen kitaristi/laulaja joka soittanut aiemmin myös bassokitaraa. Hän on soittanut useissa yhtyeissä ja lukuisien artistien taustalla, kuten Guitar Slingers, Leningrad Cowboys, Sleepy Sleepers, Geir Rönning &The; Lovehandles, Veeti Kallio Duo, Trio ja Band, Tipe Johnson & Vesa Kääpä Duo, The Sensational Savusauna Orchestra joka on säestänyt esimerkiksi Niko Ahvosta, Pave Maijasta, Sami Saarta ja muita. Hän on soittanut myös useiden yhtyeiden äänitteillä, kuten aiemmin mainittu Guitar Slingers, sekä Timo Turpeinen, Kimmo Helistö, Leningrad Cowboys, Remu ja joitakin yksittäisiä kappaleita useilla levytyksillä. Hän on soittanut myös joidenkin elokuvien taustalla, muun muassa Leijat Helsingin yllä (elokuva) (Peter Lindholm) ja Highway Society (Mika Kaurismäki) LA Without a Map (Mika Kaurismäki) joiden musiikista vastasi Mauri Sumen. Nykyisin hän esiintyy omassa yhtyeessään Doc Fungus & Medicine Men laulaja/kitaristina, sekä osaltaan Dan Baird vaikutteisessa The Helsinki Satellites yhtyeessä, kitaristi/laulajana. Hän soittaa myös nykyisin harvakseltaan esiintyvässä legendaarisessa suomalaisessa rock-yhtyeessä The Ronski Gang Luokka:Suomalaiset kitaristit Luokka:Sleepy Sleepersin jäsenet Luokka:Vuonna 1961 syntyneet Luokka:Elävät henkilöt
Trifonavaara

Trifonavaara (myös Trifonatunturi, ,Topografinen kartta ) on tunturi Petsamonvuonon länsipuolella Petsamon kunnan länsiosassa Petsamon piirissä Murmanskin alueella Luoteis-Venäjällä. Tunturi sijaitsee Suomen Neuvostoliitolle luovuttaman entisen Petsamon kunnan pohjoisosassa. Tunturin eteläpuolella sijaitsi Suomen aikana Trifonan kylä. Trifonavaara on 191 metriä korkea. Tunturin länsipuolella on Trifonajärvi. == Lähteet == Luokka:Petsamon tunturit
Sunette Viljoen

Sunette Stella Viljoen (s. 6. lokakuuta 1983 Rustenburg) on eteläafrikkalainen keihäänheittäjä. Viljoen sai hopeaa Rio de Janeiron olympialaisissa 2016 tuloksella 64,92 sekä hopeaa Daegun MM-kilpailuissa 2011 tuloksella 68,38 ja pronssia Pekingin MM-kilpailuissa 2015 tuloksella 65,79. Lontoon olympialaisissa 2012 hän sijoittui neljänneksi ja Moskovan MM-kilpailuissa 2013 kuudenneksi. Yleisurheilun arvokilpailuissa hän on karsiutunut loppukilpailusta Pariisin MM-kilpailuissa 2003, Ateenan olympialaisissa 2004, Pekingin olympialaisissa 2008 sekä MM-kilpailuissa Berliinissä 2009 ja Dohassa 2019. Afrikan mestaruuskilpailuissa hän on voittanut kultaa vuosina 2004, 2008, 2010, 2014 ja 2016 sekä sijoittunut toiseksi vuonna 2006. Afrikan kisoissa hän on ollut kolmas 2003, 2007 ja 2019. Kansainyhteisön kisoissa hän on voittanut kultaa 2006 ja 2010 sekä sijoittunut toiseksi 2014 ja kolmanneksi 2018. Kesäuniversiadeissa hän voitti kultaa vuonna 2009 ja 2011, sijoittui viidenneksi vuonna 2007 ja 12:nneksi vuonna 2005. Maanosien cupissa hän oli toinen 2010 ja 2014. Vuoden 2009 kesäuniversiadeissa Viljoen heitti karsintakilpailussa 65,43 m, jolla hän paransi omaa ennätystään yli kolme metriä ja rikkoi maannaisensa Justine Robbesonin Afrikan ennätyksen 63,49 m. Hän paransi omissa nimissään ollutta Afrikan ennätystä lähes metrin Josef Odložilin muistokisoissa Prahassa 14. kesäkuuta 2010 heittäen tasaisen sarjansa päätteeksi 66,38 m.Josef Odložilin muistokisat 2010: Naisten keihäänheiton tulokset Voittaessaan kultaa kesäuniversiadeissa 2011 hän paransi Afrikan ennätyksensä tulokseen 66,47 m. Daegun MM-kilpailuissa 2011 hän paransi Afrikan ennätystään lähes kahdella metrillä tulokseen 68,38 m. Timanttiliigan kilpailussa New Yorkissa 9. kesäkuuta 2012 Viljoen kohensi jälleen maanosansa ennätystä heittämällä viidennellä kierroksella tuloksen 69,35 m. Viljoen ilmoitti julkisesti vuonna 2013 olevansa homoseksuaali ja seurustelevansa naisen kanssa. Hän joutui paljastuksensa vuoksi oman veljensä pahoinpitelemäksi ja perhe katkaisi kokonaan välinsä häneen. == Huomautukset == ==Lähteet== * * ===Viitteet=== Luokka:Eteläafrikkalaiset keihäänheittäjät Luokka:Eteläafrikkalaiset olympiamitalistit Luokka:Vuonna 1983 syntyneet Luokka:Elävät henkilöt
Quietus

Titus Fulvius Junius Quietus (k. syksy 261) oli roomalainen usurpaattori eli vallananastaja. Hänen isänsä oli Fulvius Macrianus, joka oli yksi keisari Valerianuksen kenraaleista vuonna 260. Hänen veljensä oli Macrianus nuorempi. Quietuksen nuoruusvuosista ei ole juuri mitään tietoa. Epäluotettavan keisarien elämäkerran Historia Augustan mukaan Quietus toimi tribuunina Valerianuksen armeijassa, mutta asiasta ei ole varmaa tietoa, eikä se luultavasti ole totta.Körner: Usurpers in the east: The Macriani and Ballista Kesällä 260 roomalaiset kärsivät Carrhaen lähistöllä persialaisia vastaan suuren tappion. Valerianus vangittiin, ja persialaiset hyökkäsivät Syyriaan ja Vähään-Aasiaan. Tilanne oli sekasortoinen, mutta Macrianus vanhemman ja Ballistan (tai Callistuksen) vastatoimet Kilikiassa pysäyttivät persialaisten hyökkäyksen. Persian kuningas Sapor I joutui perääntymään takaisin itään. Macrianus vanhempi ja Ballista ansaitsivat tästä hyvästä sotilaidensa kunnioituksen, ja sotilaat päättivätkin huutaa Macrianus vanhemman keisariksi, vaikka Valerianuksen poika ja laillinen keisari Gallienus oli yhä elossa ja hallitsi valtakunnan läntisiä provinsseja. Macrianus vanhempi kuitenkin kieltäytyi kunniasta vedoten ikäänsä ja terveyteensä ja nimitti keisareiksi sen sijaan poikansa Macrianus nuoremman ja Quietuksen.Watson s. 28–29, 31 Tämä tapahtui todennäköisesti ennen 17. syyskuuta 260. Watson s. 36 Quietus otti keisarina nimen Imperator Caesar Titus Fulvius Junius Quietus Pius Felix Augustus ().Rooman keisarit s. 494 Macrianuksilla oli käytössään Valerianukselta jääneet kultavarat, jonka ansiosta voitiin lyödä kolikoita uusien keisarien kunniaksi. Kolikoissa kunnioitettiin armeijaa ja julistettiin voiton olevan varmaa. Molemmat keisarit nimitettiin myös konsuleiksi kuluvalle vuodelle, jolloin koko valtakunnassa oli vuonna 261 itse asiassa kolme konsuliparia: Gallian keisarikunnassa, Roomassa ja Macrianusten hallitsemassa Vähän-Aasian, Syyrian ja Egyptin provinsseissa. Keväällä 261 Macrianus vanhempi päätti lähteä länteen valtaamaan Gallienuksen hallitsemia provinsseja. Hän otti nuoremman Macrianuksen mukaansa ja jätti Quietuksen ja Ballistan valvomaan idän provinsseja. Gallienuksen kenraalit Aureolus ja Domitianus kuitenkin löivät Macrianusten armeijan syksyllä 261 Illyriassa. Tappion jälkeen Macrianusten omat sotilaat murhasivat komentajansa.Watson s. 31 Quietus menetti idässä pian kannatuksensa. Palmyralainen Septimius Odaenathus otti vallan, ja Quietus joutui perääntymään Ballistan kanssa Emesan kaupunkiin Syyriaan. Kaupunkilaiset kuitenkin surmasivat heidät jo syksyllä 261. == Lähteet == * * * === Viitteet === == Aiheesta muualla == Luokka:Roomalaiset usurpaattorit Luokka:200-luvun kriisi Luokka:Vuonna 261 kuolleet
Iktyologia

Iktyologia eli kalatiede on tiede, joka tutkii kaloja. Tieteenala voidaan jakaa edelleen kalaryhmien mukaisiin erikoisaloihin. Iktyologia on merkittävä tiede biologian sisällä, sillä kaloilla on ollut keskeinen asema kaikkien selkärankaisten eläinten evoluutiossa. Iktyologian "isänä" pidetään ruotsalaista Peter Artedia. Kalojen pääryhmien mukaan iktyologia voidaan jakaa luukalojen (Osteichthyes), rustokalojen (Chondrichthyes) ja leuattomien kalojen (Agnatha) tutkimukseen. Vaikka todennäköisesti suurin osa nykyisin elävistä kalalajeista on jo löydetty ja kuvattu, tiedeyhteisö on vielä 2000-luvullakin vahvistanut kuvauksen ja luokituksen 100–300 uudelle kalalajille vuosittain.Grady, D. 2006. Venom runs thick in fish families, researchers learn. New York Times online, August 22, 2006.Scientists finding two new fish species a week. Msnbc Iktyologisessa tiedossamme arvioidaankin yhä olevan varsin suuria aukkoja. Kansainvälisen konsortion ylläpitämän FishBase-tietokannan mukaan vuoden 2020 joulukuuhun mennessä oli kuvattu 34 500 kalalajia.. Kalalajeja tunnetaan enemmän kuin kaikkien muiden selkärankaisten eläinten (sammakkoeläimet, matelijat, nisäkkäät ja linnut) lajeja yhteensä. Yleisten biologian osa-alueiden lisäksi iktyologialla on liittymiä erityisesti meribiologian, limnologian ja kalataloustieteeseen tieteenaloihin. ==Lähteet== == Aiheesta muualla == Luokka:Eläintiede Luokka:Kalat Luokka:Seulonnan keskeiset artikkelit
Indonesian jalkapallomaajoukkue

Indonesian jalkapallomaajoukkue edustaa Indonesiaa kansainvälisissä miesten jalkapallokilpailuissa ja sitä hallinnoi Indonesian jalkapalloliitto. Vuoteen 1945, kunnes Indonesiasta tuli itsenäinen, se toimi nimellä Alankomaiden Itä- Intian jalkapallomaajoukkue. Joukkue on pelannut kerran MM-kisoissa, vuonna 1938. ==Arvokisat== ===Maailmanmestaruuskilpailut=== *1930–1934 – Ei osallistunut *1938 – 1. kierros *1950 – Jättäytyi pois *1954 – Ei osallistunut *1958 – Jättäytyi pois karsintojen aikana *1962 – Jättäytyi pois *1966–1970 – Ei osallistunut *1974–2014 – Ei selviytynyt karsinnoista *2018 – Hylättiin ===Aasian mestaruuskilpailut=== * 1956–1964 – Ei osallistunut * 1968–1992 – Ei selviytynyt karsinnoista * 1996–2007 – 1. kierros * 2011–2015 – Ei selviytynyt karsinnoista * 2019 – Hylättiin ==Lähteet== Luokka:Jalkapallomaajoukkueet Maajoukkue
Eurosam

Eurosam on eurooppalainen ilmatorjuntaohjusten valmistaja. Pääkonttori sijaitsee Pariisin eteläpuolella Fontenay aux Rosesissa. Henkilökuntaa on noin sata henkeä. Eurosam on perustettu kesäkuussa 1989 kehittämään hanketta Famille de missiles Sol-Air Futurs eli uuden sukupolven ilmatorjuntaohjusten perhe. Alkuaan se oli Aérospatialen, Alenian ja Thomson-CSF:n yhteisyritys. Nykyään Aérospatiale ja Alenian ohjukset ja ohjusjärjestelmät on sulautettu osaksi monikansallista MBDA:ta. Thomson-CSF on nykyään Thales Group. Eurosamin omistus jakaantuu nykyään siis suhteessa 66 % MBDA:lle ja 33 % Thales Groupille. Euroopan suurin ja maailman kolmanneksi suurin puolustusvälineyritys BAE Systems puolestaan omistaa MBDA:sta 37,5 % ja ilmailukonserni EADS myös 37,5 %. ==Järjestelmät== Eurosamin ohjusjärjestelmissä käytetään MBDA Aster 15- ja 30- ohjuksia. *SAAM (Système Anti-Air Missile) laivaston omasuojakäyttöön **SAAM-FR, Aster 15, Ranskan merivoimien lentotukialus Charles De Gaulle **SAAM-IT, Aster 15, Italian laivaston lentotukialus Cavour *SAMP/T (Sol-Air Moyenne Portée Terrestre) keskimatkan alueilmatorjuntaohjusjärjestelmä, jota tarjottiin Suomelle *PAAMS (Principal Anti Air Missile System) pitkänkantaman alueilmatorjuntajärjestelmä, jota toimitetaan Horizon-luokan ja FREMM-luokan fregatteihin sekä Daring-luokan hävittäjiin. === SAMP/T === SAMP/T on tarkoitettu suojaamaan valtakunnallisesti merkittäviä kohteita vihollisen lentokoneilta ja ohjuksilta. Tyypillinen patteri sisältää johtoyksikön, tutkayksikön ja neljästä kuuteen kuorma-autoalustaista laukaisuyksikköä. Neljällä laukaisuyksiköllä varustettuna patterin vahvuus on 14 miestä. Järjestelmässä käytettävä ajoneuvo sopii C-130 Hercules kuljetuskoneen rahtitilaan. Järjestelmä kykenee lukittautumaan yhtäaikaisesti kymmeneen maaliin, ilmassa matkalla kohteeseen voi yhtäaikaisesti olla 16 ohjusta. Torjuntasektori on täydet 360 astetta. Maksimikantama on valmistajan mukaan lentokonetta torjuttaessa yli 100 km ja ohjusta torjuttaessa 25 km. Minimietäisyys torjuttavaan kohteeseen on kolme kilometriä. Kokeissa ohjus on käynyt 15 km:n korkeudessa, ilmoitettu lakikorkeus on 20 km. Ohjus saa järjestelmän tutkalta jatkuvasti päivittyvän tiedon kohteen sijainnista. Järjestelmässä käytettävän Aster 30 -ohjuksen pituus on 5,2 m, halkaisija 18 cm, paino 510 kg ja lentonopeus 1 400 m/s. SAMP/T oli tarjolla Suomen uudeksi alueilmatorjuntaohjusjärjestelmäksi (KKITO 2012), mutta puolustusministeriö valitsi yhdysvaltalais-norjalaisen NASAMS -järjestelmän. SAMP/T:n kaksi kilpailijaa ilmatorjuntaohjusmarkkinoilla ovat yhdysvaltalainen Patriot ja venäläinen S-300PMU,http://archive.is/20120524121031/findarticles.com/p/articles/mi_hb3126/is_685/ai_n29296947/pg_4/ joista kumpikaan ei ollut ehdolla Suomeen. Suorituskyvyltään kilpailun loppuvaiheessa mukana olleet järjestelmät ovat täysin erilaisia ja erään arvion mukaan SAMP/T:n olisi pitänyt olla tarjouskilpailun selkeä voittaja.http://www.suomensotilas.fi/pdf/SAMPT.pdf ==Lähteet== *Yrityksen kotisivut === Viitteet === Luokka:Aseteollisuusyritykset
Ähtärin Urheilijat

Ähtärin Urheilijat eli ÄhtU on Ähtärissä toimiva urheilun yleisseura, joka on perustettu tammikuussa 1920, kun ähtäriläiset kyläurheiluseurat Ostolan Pojat, Niemisveden Yritys ja Myllymäen Työntö yhdistivät voimansa.Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012, ISBN 978-951-98854-6-9, s. 107Tolonen, Rapila, s. 315. Seuran lajeina ovat hiihto, pesäpallo, ratsastus, suunnistus ja yleisurheilu. Matti Raivio edusti Ähtärin Urheilijoita sen alkuvuosina 1920–1923. Jo sitä ennen hän edusti ähtäriläistä kyläseuroja, Ostolan Poikia ja Niemisveden Yritystä.Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012, ISBN 978-951-98854-6-9, s. 89,91 Raivio voitti Lahden MM-hiihdoissa 1926 kultaa 30 ja 50 kilometrin kilpailuissa. Hän kilpaili Chamonix'n 1924 ja St. Moritzin 1928 olympialaisissa ja voitti useita Suomen-mestaruuksia.Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012. Anton Collin kerkesi edustamaan ähtäriläistä kyläseuraa, Myllymäen Työntöä, ja Keuruun Kisailijoita ennen kuin Ähtärin Urheilijat perustettiin, jota hän edusti 1920–1922 ennen kuin muutti Lahteen. Collin voitti ensimmäisenä ulkomaalaisena Holmenkollenin kisojen hiihtokilpailun – 50 kilometriä 1922. Hän edusti Suomea 1924 sekä Chamonix'n talviolympialaisten hiihdossa että Pariisin kesäolympialaisten maantiepyöräilyssä. Myös hän voitti useita hiihdon Suomen- mestaruuksia. Myöhempinä vuosikymmeninä ÄhtU:n hiihtäjistä on kansainvälisissä edustustehtävissä kilpaillut Kalevi Leinonen.Tolonen, Rapila, s. 251 Yleisurheilussa Ähtärin Urheilijoita ovat edustaneet muun muassa keskimatkojen juoksija Leevi Väliaho, kuulantyöntäjä Jari Kuoppa, kymmenottelija Petri Nykänen sekä paremmin suunnistajina tunnetut Hannu Mäkirinta ja Riitta Karjalainen. Mäkirinta sai suunnistuksessa kaksi viestin MM-mitalia. Karjalainen sai hiihtosuunnistuksen MM-kilpailujen viestissä kultaa 1990 ja hopeaa 1992. == Lähteet == ===Viitteet=== Luokka:Suomalaiset urheilun yleisseurat Luokka:Ähtärin urheilu Luokka:Vuonna 1920 perustetut urheiluseurat
Tenonvuono

Tenonvuono (, ) on Pohjois-Norjan Finnmarkin läänissä sijaitseva Barentsinmeren lahti. Tenojoki laskee Tenonvuonoon. Vuono sijaitsee Gamvikin, Berlevågin ja Tenon kuntien alueella. Tenonvuono työntyy etelään Nordkinnin ja Varangin niemimaiden välissä. Se on 66 km pitkä ja sen perä on noin 50 km Suomen rajasta pohjoiseen. Vuonon suulla ovat lännessä Omgangsnesetin ja idässä Skarvenesetin niemet. thumb|left|280px|Smalfjorden Tenonvuonon eteläosassa Tenonvuono on haaroittunut moniin sivuvuonoihin. Länsirannalla ovat Tyfjorden, Skardfjorden, Rafjorden, Hopsfjorden ja Langfjorden, itäpuolella puolestaan Trollfjorden. Sisäosissaan Tenonvuono jakautuu viiteen haaraan, lännestä lukien Vestertana, Tarmfjorden, Smalfjorden, Tenojoen suu ja Leirpollen. Asutuskeskuksia vuonon peräosassa ovat Vestertana, Smalfjord ja Austertana (Juovlavuotna). Luokka:Norjan vuonot Luokka:Barentsinmeren lahdet Luokka:Finnmarkin läänin maantiede Luokka:Gamvik Luokka:Berlevåg Luokka:Teno (kunta)
Maasland

Maasland tarkoittaa seuraavia: == Henkilöt == * Bridget Maasland, alankomaalainen tanssija, juontaja, malli ja eläinaktivisti * Arie Maasland, alankomaalainen säveltäjä == Maantiede == * Maasland, Hollannin kuningaskunnan departementti vuosina 1807–1810. * Maasland, kylä Midden-Delflandin kunnassa Alankomaissa == Muut == * Maaslandziekenhuis, sairaala Sittardissa Alankomaissa * Maasland FM, radioasema Alankomaissa * Maasland, panimo Ossin kylässä Alankomaissa * Maaslander, juusto
Jordanian jalkapallomaajoukkue

Jordanian jalkapallomaajoukkue edustaa Jordaniaa kansainvälisissä miesten jalkapallokilpailuissa ja sitä hallinnoi Jordanian jalkapalloliitto. Maajoukkue ei ole kertaakaan esiintynyt MM-kisoissa. ==Arvokisat== ===Maailmanmestaruuskilpailut=== *1930—1982 - Ei osallistunut *1986—2014 - Ei selviytynyt karsinnoista ===Aasian mestaruuskilpailut=== * 1956—1968 - Ei osallistunut * 1972 - Ei selviytynyt karsinnoista * 1976—1980 - Ei osallistunut * 1984—1988 - Ei selviytynyt karsinnoista * 1992 - Ei osallistunut * 1996—2000 - Ei selviytynyt karsinnoista * 2004 - Puolivälierät * 2007 - Ei selviytynyt karsinnoista * 2011 - Puolivälierät * 2015 - 1. kierros ==Lähteet== Luokka:Jalkapallomaajoukkueet Maajoukkue
Levesque

Lévesque on sukupuuttoon kuollut ranskalainen koirarotu. Se kuului aiemmin FCI:n listalle, mutta pudotettiin sieltä pois harvinaistuttuaan.Evangelos, G. (1.7.2013). Primitive Breeds . Kritikos Ichnilatis. Haettu 13.8.2013. == Ulkomuoto == Lévesque oli lyhytkarvainen, hoikkarakenteinen, ensivaikutelmaltaan tyypillinen ranskalainen ajokoira.Le Chien "Levesque" . Association Famille Levesque et Alliés. Haettu 13.8.2013. Pää oli pitkänomainen ja voimakas. Silmät olivat suuret, kallo leveä ja korvat pitkät. Kuono oli leveä ja melko pitkä, korvat riippuvat ja silmät vaalean kastanjanruskeat ja suurehkot. Raajat ja runko olivat pitkät ja rintakehä leveä ja syvä. Kaulanahka oli jonkin verran löysää. Häntä oli pitkä ja otsapenger selvästi erottuva.Gondrexon, A. & Browne, I. Maailman koiraopas. Lyhyen, sileän karvapeitteen väri oli mustavalkoinen, jossa oli poskissa ja silmien päällä erittäin haaleankeltaiset merkit. Urosten säkäkorkeus oli 65–72 cm ja narttujen 63–68 cm. Paino vaihteli 25–35 kg välillä. == Luonne ja käyttäytyminen == Rotu oli ystävällinen ja helposti kiintyvä. Sillä oli älykäs ja lempeä ilme. == Alkuperä == Bretagnelainen Rogatien Lévesque jalosti rodun 1870-luvun alussa englanninkettukoiran, ison gascogne-saintongenajokoiran, isogascognenajokoiran ja grand griffon vendéenin välisistä risteytyksistä. Vuonna 1873 hän nimesi sen itsensä mukaan.Morris, Desmond. Dogs - The Ultimate Dictionary of Over 1000 Dog Breeds, s. 77. Trafalgar Square, 2008: North Pomfret, Vermont. Sitä käytettiin alun perin villisian ja hirven metsästykseen hevosajueessa. Se kuoli tiettävästi sukupuuttoon 1970-luvulla. === Vaikutus nykyisiin rotuihin === Viimeisiä jäljellä olleita yksilöitä käytettiin vuonna 1957 valko-mustan ranskanajokoiran jalostamiseen. == Lähteet == === Viitteet === Luokka:Sukupuuttoon kuolleet koirarodut Luokka:Ajokoirat Luokka:Ranskalaiset koirarodut
Cristy Rouge

Cristy Rouge (myös Cristy Ruj ja Cristina Rujitcaia) on moldovalainen laulaja. Hän otti osaa Moldovan euroviisukarsintoihin vuosina 2005 kappaleella Night ja 2006 Somebody, muttei päässyt kummallakaan kerralla karsinnan finaaliin. Vuonna 2008 hänen kappaleensa You Make Me Feel Crazy pääsi karsintojen finaaliin ja ylsi siellä sijalle 10./12. pistein 8. Vuoden 2009 Euroviisukarsinta sijoitus oli paras tähän mennessä. Women's Winner keräsi 2 pistettä yleisöäänestyksessä, 7 pistettä TRM komitealta ja 6 pistettä tuomaristolta ja sai siis yhteensä 15 pistettä, mikä oikeutti 6. sijalle. Vuonna 2010 Cristy osallistui jälleen Moldovan euroviisukarsintoihin. Tällä kertaa rockballadilla Don't Break My Heart. Kappale ei läpäissyt karsinnan semifinaalivaihetta. == Albumit == * 9+ ==Aiheesta muualla== *Cristyn kotisivut Luokka:Moldovalaiset laulajat Luokka:Syntymävuosi puuttuu Luokka:Elävät henkilöt
Bella Cara

Bella cara on Lea Lavenin kymmenes albumi. Se on julkaistu vuonna 1982. Albumin julkaisi LP-levynä ja C-kasettina CBS Records Oy == Kappaleet == # Bella cara # Aamu ja ilta # Jos ja kun # Rakkauden kasvot kertoo # Mennääks meille # Tänä kylmänä syysaamuna # Anna itkun tulla # En voi pettää itseäni # Pidä hyvänä mua # Se sattuu # Harmittava takaisku # Silloin sua muistelen Luokka:Vuoden 1982 albumit Luokka:Lea Lavenin albumit
Pat Condell

Patrick Condell (s. 23. marraskuuta 1949) on englantilainen stand-up -koomikko, kirjoittaja ja internetpersoona. Hän esitti vaihtoehtokomediaa 1980- ja 1990-luvilla Britanniassa ja voitti Time Out -lehden komediapalkinnon vuonna 1991 ja oli vakituinen panelisti BBC:n Radio 1:n "Loose Talk"-ohjelmassa. Alkuvuodesta 2007 hän alkoi jakaa uskontokriittisiä monologeja useilla internetin videosivustoilla. Niitä on useiden sivustojen kuten YouTube lisäksi julkaistu myös DVD:llä. Synnyttyään köyhyydessä Englannissa ja saatuaan roomalaiskatolisen kasvatuksen Condell oli monenlaisissa töissä, kuten kuusi vuotta metsurina Kanadassa. == Lähteet == == Aiheesta muualla == *Virallinen sivusto *YouTube-kanava *Internet Movie Database Luokka:Brittiläiset koomikot Luokka:Ateismiaktivistit Luokka:Humanistit Luokka:Islamin kriitikot Luokka:Uskontokriitikot Luokka:Videobloginpitäjät Luokka:Brittiläiset tubettajat Luokka:Stand up -koomikot Luokka:Vuonna 1949 syntyneet Luokka:Elävät henkilöt
Linckia

Linckia on meritähtien suku. Siihen on kuulunut kymmeniä lajejaWorMS, mutta lajien tunnistaminen ulkonäön perusteella on vaikeaa, sillä saman lajin yksilöitä on eri värisinä, ja toisaalta kaksi hyvin samannäköistä yksilöä voi paljastua täysin eri lajeiksi. Linckioilla on yleensä viisi sakaraa ja nystermäpintainen iho. Pienimmät lajit jäävät alle 4 cm:n kokoisiksi, mutta suurimpien läpimitta on yli 30 cm. Suvun joitakin jäseniä, varsinkin Linckia laevigata, kasvatetaan myös riutta-akvaarioissa. Koska ne syövät enimmäkseen kivien pinnalla elävää bakteerikalvoa ja jossain määrin levää ja eloperäistä lietettä, Linckia-meritähdet eivät menesty kovin uudessa eivätkä kovin pienessä akvaariossa. Nämä meritähdet kestävät huonosti kuljetusta.Blue Linckia Starfish Pet Solutions Linckia-meritähdet voivat lisääntyä sekä suvuttomasti että suvullisesti. Suvuton lisääntyminen alkaa irtoavasta sakarasta, joka kasvattaa uuden keskuslevyn samalla kun vanhaan keskuslevyyn kasvaa uusi sakara. Linckia-käärmetähtiä on sekä koiras- että naaraspuolisia. Suvullisen lisääntymisen aluksi tähdet kohottautuvat kahden sakaran kärjen varaan ja laskevat sukusoluja veteen. Syntyneet toukat elävät planktonin joukossa, ja voivat ajautua kauas vanhemmistaan.Deep Sea Waters == Lähteet == Luokka:Meritähdet